jkorsvik/nowiki_second_scrape_merged huggingface dataset:
Arild Boman

Arild Ove Boman (født 15. august 1940) er en norsk musiker (piano og orgel), multimediakunstner, politiker (Arbeiderpartiet) og forsker, kjent for å ha laget musikken til Pompel og Pilt.Boman studerte sosiologi og kommunikasjon ved Universitetet i Oslo, og  var i studietiden aktiv jazz- og bluesmusiker i gruppene
Anti-Fascistische Ball-Room Ensemble, The Sapphires og Public Enemies.
Han spilte i Club 7-miljøet med landets ledende musikere som
Jon Christensen, Jan Garbarek, Arild Andersen, Terje Rypdal og Carl Magnus Neumann.
Hans egen oktett var ved Moldejazz (1969), og figurerte i Jan Knutzens film Fragmente aus Norwegen (2000).  Hans septett var ved Kongsberg Jazzfestival.
Boman var en av de som tidligst eksperimenterte med digital musikk, i sitt arbeide med
regnemaskinene.  På 70-tallet gjorde han pioneerforsøk med samspill over
satellitt-forbindelser.  Hans eksperimentelle videokunst ble antatt ved Høstutstillingen (1974).
Utover 80-tallet deltok han i de første nettbaserte tilbud innen fjernundervisning.
Han er førsteamanuensis ved Intermediasenteret, Universitetet i Oslo, er prosjektleder for NRK-programmet Kunnskapskanalen.  Han  har 
sittet i sentralstyret for Arbeiderpartiet.


== Referanser ==


== Eksterne lenker ==

(no) Publikasjoner av Arild Boman i forskningsdokumentasjonssystemet CRIStin

(no) Publikasjoner av Arild Boman i BIBSYS
Kritisk masse

Kritisk masse er den minste masse med spaltbart materiale som skal til for å starte en kjernefysisk kjedereaksjon. Er massen lavere enn kritisk masse, vil enkelte atomkjerner fortsatt gjennomgå en spontan kjernespalting, men det vil ikke oppstå en selvforsterkende eller selvoppholdende kjedereaksjon. Den kritiske massen avhenger av stoffets kjernefysiske egenskaper, tetthet, form, temperatur og omgivelser (bruk av nøytronreflektorer eller eksterne nøytronkilder, f. eks.).
Begrepet anvendes også i overført betydning.


== Kilder ==
European Nuclear Society: Critical Mass. Arkivert 28. desember 2013 hos Wayback Machine. Besøkt 28. desember 2013
Psykosomatikk

Psykosomatikk, også kjent som psykofysiologi, er et tverrfaglig medisinsk fagområde som studerer lidelser som gjør seg utslag i somatiske, kroppslige, symptomer med psykiske årsaker. Psykosomatiske symptomer er kroppslige symptomer som man antar stammer fra psykologiske forhold. Eksempler på psykosomatiske symptomer kan være diffuse smerter, svimmelhet, magesmerter eller hodesmerter. Begrepet psykosomatiske lidelser benyttes for å benevne forholdsvis omfattende plagsomme kroppslige symptomer som man ikke kan finne sikre anerkjente fysiske årsaker til. Samtidig kan det påvises belastende psykologiske eller sosiale årsaker i sammenheng med forløpet på disse kroppslige symptomene. I det offisielle diagnosesystemet som benyttes i Norge, ICD-10, klassifiseres det flere psykosomatiske lidelser som for eksempel somatiseringslidelse, somatoform smertelidelse og hypokondri.
Psykosomatisk medisin innebærer samarbeid for behandling og utredning mellom ulike medisinske spesialiteter, som psykiatri, psykologi, nevrologi, kirurgi, gynekologi, pediatri og dermatologi. 


== Eksterne lenker ==
Helsebiblioteket.no sine sider om kropp og sinn
Kropp og sinn på nyhetsbloggen PsykNytt
Anne Kjersti Befring

Anne Kjersti Befring er en norsk jurist og advokat som er førsteamanuensis i rettsvitenskap ved Det juridiske fakultet ved Universitetet i Oslo. Hun er ansvarlig for faget helserett ved UiO.
Befring ble utdannet cand.jur. ved UiO i 1990 og tok sin doktorgrad samme sted i 2019. Hun arbeidet i 1990-årene som jurist i Helsedirektoratet, Statens helsetilsyn og Helsedepartementet, der hun blant annet ledet arbeidet med helsepersonelloven. Fra 1998 til 2016 var hun ansatt som advokat, juridisk direktør og forhandlingsdirektør i Den norske lægeforening. I 2019 ble hun førsteamanuensis i rettsvitenskap ved Det juridiske fakultet ved UiO.
Hun var medlem av Aarbakkeutvalget (1998) som utredet alternativ medisin i Norge, vaksineutvalget i 2021 og pasientovergrepsutvalget i 2021/2022. Hun ble medlem i Den nasjonale forskningsetiske komité for medisin og helsefag (NEM) i 2002 og ble nestleder i komiteen i 2022. Hun er datter av professor Edvard Befring.


== Bibliografi ==
Befring, Anne Kjersti. Persontilpasset medisin. Rettslige perspektiver. Gyldendal, 2019
Befring, Anne Kjersti og Inger-Johanne Sand. Kunstig intelligens og Big data i helsesektoren, Gyldendal 2020.
Befring, Anne Kjersti. Fagredaktør og forfatter. Karnov/Lovdata. Div helselover, 2021-2022
Befring, Anne Kjersti. Helse- og omsorgsrett. CappelenDamm, 2017.
Befring, Anne Kjersti og Bente Ohnstad. Helsepersonelloven, kommentarutgave, Fagbokforlaget, 2019.
Lov om helsepersonell: kommentarutgave (sammen med Bente Ohnstad) (Fagbokforlaget 1. utg. 2000)Helsepersonelloven: med kommentarer (2. utg. 2001))
Helsepersonelloven: med kommentarer (3. utg. 2010)
Jus for leger (sammen med Nils J. Grytten og Bente Ohnstad) (Høyskoleforlaget 2002)
Jus for jordmødre og sykepleiere (sammen med Bente Ohnstad) (Høyskoleforlaget 2004)
Jus for hjelpepleiere og omsorgsarbeidere (sammen med Bente Ohnstad) (Høyskoleforlaget 2004)
Lov om alternativ behandling: med kommentarer (Fagbokforlaget 2005)
Jus i helse- og sosialtjenesten (Damm, 2007)
)
Helsepolitikk og ledelse: styringssystemet for staten, velferdsstaten og helsetjenesten (Cappelen Damm Akademisk, 2015)
Sentrale helserettslige emner (sammen med Morten Kjelland, Aslak Syse, (Gyldendal Akademisk, 2015)
Helse- og omsorgsrett (Cappelen Damm Akademisk, 2017)


== Referanser ==
Europavei 511

E511 eller Europavei 511 er en europavei som går mellom Courtenay og Troyes i Frankrike. Veiens lengde er rundt 100 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Latinerrett

Latinerretten (latin: ius Latii eller Latinitas) var en mellomliggende sivilrett gitt av romerne. Den lå mellom fullt romersk borgerskap og ikke-borgerlig status (peregrines). De viktigste prinsippene i latinerretten var commercium, conubium og migrationis. Commercium ga latinere retten til å eie jord i alle de latinske byene og lage lovlige kontrakter med dets innbyggere. Conubium ga de involverte retten til å gifte seg med en romersk borger. Ius migrationis ga de med latinrett mulighet til å oppnå borgerskap i en annen latinerstat ved at de bosatte seg i den aktuelle staten. I tillegg var de med latinerrett forpliktet til å hjelpe Roma i en krigssituasjon, og de var beskyttet av romersk lov.


== Referanser ==
Europavei 607

E607 eller Europavei 607 er en europavei som går mellom Digoin og Chalon-sur-Saône i Frankrike. Veiens lengde er rundt 90 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Europavei 611

E611 eller Europavei 611 er en europavei som går mellom Lyon og Pont-d'Ain i Frankrike. Veiens lengde er rundt 65 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Europavei 713

E713 eller Europavei 713 er en europavei som går mellom Valence og Grenoble i Frankrike. Veiens lengde er rundt 80 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Europavei 714

E714 eller Europavei 714 er en europavei som går mellom Orange og Marseille i Frankrike. Veiens lengde er rundt 116 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Toril Berge Flatabø

Toril Berge Flatabø (født 31. august 1978) er en norsk politiker (V). Hun var leder i Oslo Venstre fra 2008 til 2013 og har også vært Venstres gruppeleder i Oslo bystyre.  
Berge Flatabø er utdannet samfunnsøkonom, og har tidligere arbeidet som rådgiver i NAV og informasjonsrådgiver i Venstres Hovedorganisasjon. Hun har hatt en rekke tillitsverv i Unge Venstre og Venstre, blant annet har hun sittet i Oslo Venstres styre 2006 – 2013. Hun er Oslo Venstres tredjekandidat ved bystyrevalget 2015.
Ved bystyrevalget i 2007 ble hun valgt inn i Oslo bystyre og satt en periode i Samferdsels- og miljøkomiteen før hun etter valget i 2011 ble nestleder i Helse- og sosialkomiteen.
Berge Flatabø bor i bydel Østensjø.


== Referanser ==


== Eksterne lenker ==
(no) Toril Berge Flatabø hos Stortinget 
(no) Toril Berge Flatabø hos Norsk senter for forskningsdata 
Venstres offisielle side om Toril Berge
Knut Dahl Jacobsen

Knut Dahl Jacobsen (1925–1999) var en norsk statsviter og sentral i oppbyggingen av studiet av offentlig administrasjon og politikk i Norge.


== Sentrale vitenskapelige arbeider ==
Politikk og administrasjon. Rangering av noen lojaliteter hos offentlige tjenestemenn (mag.avhandling), (1955)
Lojalitet, nøytralitet og faglig uavhengighet i sentraladministrasjonen, Tidsskrift for samfunnsforskning (1960)
Teknisk hjelp og politisk struktur (1963)


== Yrkesbane ==
1965: Professor i statsvitenskap, Universitetet i Oslo
1969: Professor i statsvitenskap, Universitetet i Bergen
Bestyrer ved Institutt for administrasjon og organisasjonsvitenskap, Universitetet i Bergen
Dekanus ved det samfunnsvitenskapelige fakultet, Universitetet i Bergen
En rekke verv innen norske forskingsråd, samt Hovedkomitéen for norsk forsking (1978–1981)


== Referanser ==
Livsfarlig oppdrag

Livsfarlig oppdrag (originaltittel: Uncommon Valor) er en amerikansk action-krigsfilm fra 1983 med Gene Hackman, Fred Ward og Patrick Swayze i hovedrollene. Regi er ved Ted Kotcheff.


== Handling ==
Etter ti års diplomatiske forhandlinger uten resultat beslutter Korea-veteranen John Rhodes (Hackman) å selv redde sin sønn fra militært fangenskap i Laos, og får god hjelp fra sin sønns gamle krigskammerater fra Vietnam-krigen. Med på laget er også den unge marinesoldaten Kevin Scott (Patrick Swayze), som er en idealistisk ung mann som var for ung til å delta i Vietnam-krigen, men som har sine egne motiver for å være med.


=== Om filmen ===
Filmen ble en moderat suksess i USA der temaet "amerikanske soldater i hemmelig fangenskap i Indokina", begynte å vekke en økende interesse. Samme tema taes opp i samtidige filmer som Missing in Action, med Chuck Norris, og Rambo II med Sylvester Stallone.
Her får vi se Patrick Swayze i en av sine tidligste filmroller.


== I rollene ==
Gene Hackman – Oberst Jason Rhodes
Patrick Swayze – Kevin Scott
Fred Ward – Wilkes
Reb Brown – Blaster
Randall "Tex" Cobb – Sailor
Robert Stack – MacGregor
Tim Thomerson – Charts
Harold Sylvester – Johnson
Kwan Hi Lim – Jiang


== Eksterne lenker ==
(en) Livsfarlig oppdrag på Internet Movie Database 
(no) Livsfarlig oppdrag hos Filmfront 
(sv) Livsfarlig oppdrag i Svensk Filmdatabas 
(da) Livsfarlig oppdrag i Danmark Nationale Filminstitut 
(fr) Livsfarlig oppdrag på Allociné 
(nl) Livsfarlig oppdrag på MovieMeter 
(en) Livsfarlig oppdrag på AllMovie 
(en) Livsfarlig oppdrag på Turner Classic Movies 
(en) Livsfarlig oppdrag på Rotten Tomatoes 
(en) Livsfarlig oppdrag på Metacritic
Merrill Lynch

Merrill Lynch & Co., Inc. (ofte forkortet til ML) (NYSE: MER) er et av verdens ledende selskaper innen finansielle tjenester, og er også en av de viktigste globale investeringsbankene i verden. Selskapet har hovedkontor i New York City.
Banken ble etablert den 6. januar 1914 av Charles E. Merrill. Noen få måneder senere, i 1915, fikk han følge av Edmund C. Lynch, og selskapets navn ble offisielt endret til Merrill Lynch & Co. Idag opererer selskapet i 37 land, og har aktiva til en samlet verdi på 1,5 billioner dollar.
I september 2008 ble Merrill Lynch kjøpt for 50 milliarder dollar i aksjer av Bank of America.


== Referanser ==
Knekt

Knekt er en betegnelse på en av yrkesgruppene ved Det kongelige hoff. En slottsknekt jobber som resepsjonsarbeider og portvakt og tar i mot gjestene som ankommer det Det kongelige slott. I gamle dager var knekt en betegnelse på en livvakt for høyerestående person; ofte adels- og embetsmenn. Slottsknektene bruker egne uniformer med snutehatt.


== Kilder ==
Det norske kongehus - Ord og uttrykk [1]
Pasje

Pasje (av fransk page, opprinnelig fra gresk paidion, «gutt, tjener») er en betegnelse i middelalderen på en gutt eller ung mann, som oftest av en adelig familie, som tjenestegjorde hos en fyrste.
Betegnelsen pasjehår kommer av deres karakteristiske hårfrisyre: halvlangt, rett avklippet hår, gjerne med pannelugg.


== Kortspill ==
I kortspill kalles av og til kortet knekt for pasje.


== Referanser ==
Tornes musikkorps

Tornes musikkorps ble stiftet i 1957. Det er et generasjonskorps med brassbandoppsetning. Det hører til i bygda Tornes i Fræna kommune. 


== Eksterne lenker ==
www.tornesmusikkorps.no
Europavei 712

Europavei 712 går mellom Genève i Sveits og Marseille i Frankrike. Veiens lengde er rundt 420 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Ethan Suplee

Ethan Suplee (født 25. mai 1976) er en amerikansk skuespiller. Han er kjent for rollen som Randy i NBCs situasjonskomedie My name is Earl. 
Suplee ble født i Manhattan av Debbie og Bill Suplee som spiller «Willie, the One-Eyed Mailman» i My name is Earl. Begge hans foreldre var skuespillere. Suplee sin familie flyttet til Los Angeles da Ethan var ett år gammel.
Suplee begynte å spille i skolestykker. Da han var 16 år gammel, ble han satt mot i av vennen Giovanni Ribisi til å gå på drama. Ethan sluttet på drama som 17 åring, uansett ble han inspirert til å satse på skuespillerkarriere. 
Han var opprinnelig kjent som ungen i Segas «Dead Squirrel» Game Gear reklamene fra tidlig 1990-tallet. 
Ethan sin første hovedrolle var i filmen Mallrats, der han også spilte sammen med Jason Lee. Suplee og Lee spilte i mange filmer sammen, som Chasing Amy, Dogma og Vulgar. Begge har mindre roller i Clerks II, og begge to spiller nå sammen i My name is Earl. 
Suplee er gift med Brandy Lewis, datter av Geoffrey Lewis og søsteren er Juliette Lewis.
Paret har to døtre, Frances Clementine (født 2005) og Billie Grace (født 2007). Lewis har også to døtre fra et tidligere ekteskap. Lewis og Suplee er medlemmer av Scientologikirken. 


== Filmografi ==


== Referanser ==


== Eksterne lenker ==
(en) Ethan Suplee – kategori av bilder, video eller lyd på Commons 
Artikkelen har ingen egenskaper for musikkdatabaser i Wikidata
(en) Ethan Suplee på Internet Movie Database 
(sv) Ethan Suplee i Svensk Filmdatabas 
(da) Ethan Suplee på Scope 
(fr) Ethan Suplee på Allociné 
(en) Ethan Suplee på AllMovie 
(en) Ethan Suplee hos Turner Classic Movies 
(en) Ethan Suplee hos Rotten Tomatoes 
(en) Ethan Suplee hos The Movie Database
Citigroup

Citigroup (NYSE: C) er verdens største selskap innen finansielle tjenester, og også verdens største selskap. Citigroup ble etablert i 1998, da Citicorp og Travelers Group ble fusjonert. Selskapet har over 200 millioner kunder i 100 ulike land.
CITI og CITI-senter er også navn på handlesentre som eies av Citigroup. Et slikt finnes blant annet i Tyskland, nær den tysk-danske grense ved Flensburg.


== Historie ==
I 1812 ble The City Bank of New York etablert, som anses for å være Citigroups morselskap. Senere på 1800-tallet ble det dannet flere selskaper som senere skulle bli en del av Citigroup, for eksempel Schroders, Farmer's Loan and Trust, Travelers, Smith Barney, Bank Handlowy, Banamex og Golden State Bancorp. I 1866 hjalp National City Bank til med å finansiere den første transatlantiske kabelen, samt ekspansjonen av USAs jernbane. Banken var også en pionér på å låne ut penger til andre land. I årene 1902 til 1915 åpnet City Bank kontorer i Asia, Europa og Brasil, og ble dermed verdens største internasjonale bank. Citigroup har ofte dratt nytte av andres vanskelige situasjoner, og flere ganger snudd situasjonen til gevinst for begge parter; et eksempel på dette er da de gjorde det enkelt for hjemvendende soldater fra andre verdenskrig å få konto i banken.
Det moderne Citigroup ble etablert i 1998, da banken Citicorp og forsikringsselskapet Travelers Group fusjonerte. Dette var den første kombinasjonen av en bank og et forsikringsselskap siden depresjonen på 1930-tallet. Noen hevder at sammenslåingen var ulovlig, på grunn av en gammel lov som forbyr de to virksomhetene i å samarbeide.
I senere tid har Citigroup blitt kritisert for ulike saker, blant annet for tvilsomme transaksjoner knyttet til den såkalte Enron-skandalen. Ifølge en statlig rapport hadde Citigroup hjulpet Enron med å skjule sine gjeldsposter.
Citigroup har også blitt sterkt kritisert fra andre hold. Blant annet finnes det påstander om at de har diskriminert svarte i USA ved å ha gitt dem dårligere lånevilkår enn sine øvrige kunder. Selskapet står også bak byggingen av en særdeles kontroversiell oljeledning i Ecuador, som har ført til store ødeleggelser av regnskogen.
Den 29. september 2008, i forbindelse med krisen i amerikansk finans, forsøkte Citigroup å kjøpe opp den skrantende storbanken Wachovia, men ble trumfet den 3. oktober av et bedre tilbud fra Wells Fargo.


== Datterselskaper ==
Citibank
Citimortage
Citifinancial
Diner's Club International
Grupo Financiero Banamex
Primerica
SmithBarney
Travelers Life & Annuity


== Referanser ==


== Eksterne lenker ==
(en) Offisielt nettsted 
(en) Citigroup – kategori av bilder, video eller lyd på Commons
Lovløs purk

Lovløs purk (orig: Parole de flic) er en fransk kriminaldramafilm fra 1985 med Alain Delon i hovedrollen. Regi er ved José Pinheiro.
Den har fått én oppfølger: Løvløs purk – Spesialoppdraget (1988).


== Handling ==
Den franske politimannen Daniel Pratt slutter i politiet og bosetter seg i Afrika etter at konas morder går fri på grunn av manglende bevis. Etter ti år på Afrikas østkyst blir han rammet av nok en tragedie: Drapet på hans datter. Han reiser straks tilbake til Lyon og finner raskt ut hun ble drept av en selvtektsgruppe som drar rundt nattestid å dreper «uønskede individer». På sin egen brutale måte sporer han opp og dreper dem en etter en. 


== Om filmen ==
Den ble ganske populær i Frankrike hvor den ble sett av 2,5 millioner (den 14de mest besøkte kinofilmen i 1985).Den ble ikke satt opp på norske kinoer, men utgitt på video av Kommunens Filmsentral i 1986.


== I rollene ==
Alain Delon : Daniel Pratt
Jacques Perrin : Stéphane Reiner
Fiona Gélin : Sabine Clément
Éva Darlan : Dominique Reiner
Jean-François Stévenin : Sylvain Dubor
Stéphane Ferrara : Abel Salem
Vincent Lindon : Dax
Sacha Gordine : l'adjoint de Dax
Dominique Valera : Brice
Jean-Yves Chatelais : Remy


== Referanser ==


== Eksterne lenker ==
(en) Lovløs purk på Internet Movie Database 
(sv) Lovløs purk i Svensk Filmdatabas 
(fr) Lovløs purk på Allociné 
(nl) Lovløs purk på MovieMeter 
(en) Lovløs purk på AllMovie 
(en) Lovløs purk på Turner Classic Movies
Step outline

Step outline er å gjengi historien i et filmmanuskript scene for scene, med en kort beskrivelse av hva hver scene skal inneholde. Step outline er altså omrisset av historien med en liste over alle scenene som skribenten planlegger å bruke for å fortelle historien. Når en step outline er ferdig kan man starte med selve manusarbeidet. Dette er bare et utgangspunkt for det første utkastet til manus.


== Eksempel ==
- På havnen:
Harry går ned til seilbåten sin. Her måter han Fiona. Hun inviterer ham på middag.
- I banken:
Harry går for å ta ut 1000 NOK for å kjøpe en gave til Fiona, men kontoen er sperret. Harry mistenker at noe ulovlig har skjedd.
Kulturmelk

Kulturmelk, surmelk eller skjør er et produkt av syrnet kumelk. Navnet er opprinnelig en allmenn typebetegnelse, men er fra 2005 (sammen med skummet kulturmelk) i Norge beskyttet av landbruksnæringens offentlige merkeordning beskyttede matbetegnelser og tilhører TINE SA. Kulturmelk omtales av mange som surmelk i motsetning til søtmelk, det vil si vanlig helmelk.  
Ved å tilsette bakteriekulturer (melkesyrebakterier) får kulturmelk en annen smak og konsistens enn vanlig melk. All surmelk som blir solgt av meieriene, blir lagd ved hjelp av reine bakteriekulturer og kalles derfor kulturmelk. Meieriene lager både skummet og uskummet kulturmelk. Vanlig kulturmelk inneholder 3,8% fett, mens skummet kulturmelk inneholder 0,4% fett. Kulturmelk som drikke kan virke tarmregulerende og egner seg også som ingrediens i bakverk.
Andre syrnede melkeprodukter i Norge er kefir, en av de eldste surmelkstypene, og yoghurt. 
Cultura og Biola, som er merkevarer fra TINE SA, er basert på smakssatt kulturmelk. Tettemelk og skjør er gamle, nordiske kultur- eller surmelkstyper. Kesam, eller egentlig kvarg, er ferskost som er framstilt av skummet kulturmelk.


== Næringsinnhold pr. 100 g ==


== Se også ==
Yoghurt


== Referanser ==
Anorakk

Anorakker og parkaser er ulike typer vindtette ytterplagg i form av jakker eller korte frakker utstyrt med hette.
Anorakker og parkaser var tradisjonelt hettepelser som ble båret av inuitter, aleuter og samojeder. Plaggene beskytter godt mot kulde og vind, og ble raskt tatt i bruk av andre som besøkte arktiske strøk.
Moderne plagg i liknende snitt finnes i flere varianter. Anorakkene er fritids- eller turantrekk laget av vindtette tekstiler. De har hette og lommer, men ikke åpning foran og trekkes på over hodet. Parkaser har også hette og lommer, men er i tillegg fôret og har gjerne også belte og lukning foran.
Ordet anorakk er avledet av det eskimoiske anore som betyr «vind». Parka stammer fra et aleutisk ord som betyr «ytterplagg av skinn».


== Typer og bruk ==


=== Pelsplagg hos inuittene ===
De opprinnelige anorakkene er laget av varmt skinn, for eksempel fra sel, og foret med pels. De ble regelmessig behandlet med fiskeolje for å holde seg vanntette. De ble blant annet brukt når inuittene jaktet eller reiste i kajakk.  Sammen med lange blå holmensbukser er anorakk i dag den vestgrønlandske festdrakt for menn.


=== Moderne, vestlige anorakker ===

Moderniserte anorakker er laget av vanntette tekstiler, men har gjerne pels rundt hettekanten for å verne ansiktet mot kald vind.
På 1960-tallet ble anorakken et av de fremste symbolene på mod-kulturen i England. På 1980-tallet forsvant anorakken igjen men fikk en renessanse på midten av 1990-tallet med bandet Oasis og britpop.
Etter ulykkespåsken 1968 i fjellet ble ideen om den kassiske røde fjellanorakken til i et samarbeid mellom Den Norske Fjellskolen og Røde Kors for at folk skulle synes i fjellet.


== Eksterne lenker ==
(en) Anorak – kategori av bilder, video eller lyd på Commons 
«DigitaltMuseum: Søk:  'anorakk'». DigitaltMuseum. Besøkt 21. mai 2012.
Breinigerberg

Breinigerberg er en statistisk bydel av den tyske byen Stolberg ved Aachen med 971 innbyggere. Bydelen heter også Balkan.
Breinigerbergs historie som beboelse skriver seg tilbake til romertiden. Man har funnet 25 mynter som har blitt datert til tiden mellom 100 f.Kr og 100 e.Kr. og rester av håndverkerbebyggelser fra tiden før år 400.
Øst for byen ligger skogen Stolberger Stadtwald og naturparken Schlangenberg, der det blant annet befinner seg en tidligere blygruve (Erzgrube Breinigerberg). Metallet fra denne gruven ble anvendt til en lokal fremstilling av messing. Nord for byen finner man flere naturparker anlagt i nedlagte steinbrudd.


== Eksterne lenker ==
Offisielt nettsted 
(en) Breinigerberg – kategori av bilder, video eller lyd på Commons